REPUBLIKA SRBIJA

NARODNA SKUPŠTINA

Odbor za zdravlje i porodicu

18 Broj: 06-2/163-19

28. jun 2019. godine

B e o g r a d

ZAPISNIK

35. SEDNICE ODBORAZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 28. JUNA 2019. GODINE

Sednica je počela u 11,30 časova.

Sednici je predsedavao Muamer Zukorlić, predsednik Odbora.

Sednici su prisustvovali članovi Odbora: prof. dr Marko Atlagić, dr Vladimir Orlić, dr Milan Knežević, Nataša Jovanović, prof. dr Žarko Obradović, Miletić Mihajlović i Đorđe Kosanić.

Sednici Odbora su prisustvovali zamenici odsutnih članova Odbora: prof. dr Zoran Dragišić (prof. dr Ljubiša Stojmirović) i dr Predrag Jelenković (Milena Bićanin).

 Sednici nisu prisustvovali članovi Odbora: doc. dr Mihailo Jokić, Fatmir Hasani, dr Žarko Korać, Dubravko Bojić, mr Aleksandra Jerkov i Olena Papuga, kao ni njihovi zamenici.

###  Sednici su prisustvovali iz Ministarstva prosvete, nauke i tehnološkog razvoja: ministar Mladen Šarčević, državni sekretar prof. dr Vladimir Popović i pravnik Vera Vasić.

 Na predlog predsednika Odbora, jednoglasno, usvojen je sledeći:

 D n e v n i r e d

1. Razmatranje Predloga zakona o nauci i istraživanjima - u pojedinostima, koji je podnela Vlada (broj 011-1802/19, od 7. juna 2019. godine).

Pre prelaska na razmatranje utvrđenog dnevnog reda, usvojen je, bez primedaba,

Zapisnik 34. sednice Odbora, koja je održana 25. juna 2019. godine.

 Prva tačka dnevnog reda – **Razmatranje Predloga zakona o nauci i istraživanjima, u pojedinostima, koji je podnela Vlada**

 Predsednik Odbora Muamer Zukorlić je obavestio da je podneto 49 amandmana na ovaj predlog zakona, kao i da je Narodna skupština primila mišljenje Vlade o amandmanima. Vlada je prihvatila 6 amandmana na ovaj predlog zakona.

 Predložio je da se Odbor jednim glasanjem izjasni o svim amandmanima koje je Vlada prihvatila odnosno odbila, na ove predloge zakona. Ovaj predlog jednoglasno je prihvaćen.

 U diskusiji na ovu temu dnevnog reda učestvovali su: dr Vladimir Orlić, dr Predrag Jelenković i prof. dr Vladimir Popović.

 Dr Vladimir Orlić predložio je da Odbor podnese dva amandmana na član 5. stav 1. i član 37. stav 5. Predloga zakona. Istakao je da se prvim amandmanom obuhvata potreba da se naučni rad, pored odbrambenog, zaštiti i sa bezbednosnog aspekta, a da drugim amandmanom treba predvideti da se naučno istraživačka delatnost obavlja i za potrebe unutrašnjih poslova.

Nakon diskusije, Odbor je u skladu sa članom 164. stav 1. Poslovnika Narodne skupštine razmotrio amandmane podnete na Predlog zakona o nauci i istraživanjima.

I

Odbor je jednoglasno (10 glasova za, od ukupno 10 prisutnih) odlučio da predloži Narodnoj skušptini da prihvati sledeće amandmane:

* na član 1. sa ispravkom, koji su zajedno podneli narodni poslanici Muamer Zukorlić i Jahja Fehratović;
* na član 2. sa ispravkom, koji su zajedno podneli narodni poslanici Muamer Zukorlić i Jahja Fehratović;
* na član 3. sa ispravkom, koji su zajedno podneli narodni poslanici Muamer Zukorlić i Jahja Fehratović;
* na član 4. sa ispravkom, koji su zajedno podneli narodni poslanici Muamer Zukorlić i Jahja Fehratović;
* na član 5. sa ispravkom,koji su zajedno podneli narodni poslanici Muamer Zukorlić i Jahja Fehratović;
* na član 12. sa ispravkom, koji su zajedno podneli narodni poslanici Slavica Živković, Predrag Jelenković, Milorad Mijatović, Vladimir Marinković, Nataša Mihailović Vacić, Ivan Bauer i Jasmina Karanac.

II

Odbor je sa 2 glasa protiv, nije glasalo 8, od ukupno 10 prisutnih, odlučio da predloži Narodnoj skušptini da odbije sledeće amandmane:

* na član 1. koji je podnela narodni poslanik Nataša Jovanović;
* na član 4. koji je podnela narodni poslanik Vjerica Radeta;
* na član 4. koji je podneo narodni poslanik Nemanja Šarović;
* na član 5. koji je podneo narodni poslanik Aleksandar Šešelj;
* na član 6. koji je podneo narodni poslanik Milorad Mirčić;
* na član 8. koji je podnela narodni poslanik Aleksandra Belačić;
* na član 8. koji je podneo narodni poslanik Sreto Perić;
* na član 9. koji je podnela narodni poslanik Vjerica Radeta;
* na član 9. koji je podneo narodni poslanik Aleksandar Šešelj;
* na član 9. koji je podneo narodni poslanik Milorad Mirčić;
* na član 9. koji je podneo narodni poslanik Nemanja Šarović;
* na član 9. koji je podneo narodni poslanik Sreto Perić;
* na član 11. koji je podneo narodni poslanik Tomislav Ljubenović;
* na član 12. koji je podnela narodni poslanik Vjerica Radeta;
* na član 12. koji su zajedno podneli narodni poslanici Tatjana Macura, Vladimir Đurić, Aleksandar Stevanović i Nemanja Radojević;
* na član 12. koji je podnela narodni poslanik Nataša Jovanović;
* na član 13. koji je podneo narodni poslanik Petar Jojić;
* na član 15. koji je podneo narodni poslanik Nikola Savić;
* na član 16. koji su zajedno podneli narodni poslanici Tatjana Macura, Vladimir Đurić, Aleksandar Stevanović i Nemanja Radojević;
* na član 26. koji su zajedno podneli narodni poslanici Slavica Živković, Predrag Jelenković, Milorad Mijatović, Vladimir Marinković, Nataša Mihailović Vacić, Ivan Bauer i Jasmina Karanac;
* na član 30. koji je podneo narodni poslanik Miljan Damjanović;
* na član 33. koji je podneo narodni poslanik Aleksandar Šešelj;
* na član 33. koji su zajedno podneli narodni poslanici Tatjana Macura, Vladimir Đurić, Aleksandar Stevanović i Nemanja Radojević;
* na član 33. koji je podneo narodni poslanik Momčilo Mandić;
* na član 61. koji je podnela narodni poslanik Ljiljana Mihajlović;
* na član 62. koji je podnela narodni poslanik Marina Ristić;
* na član 63. koji je podnela narodni poslanik Miroslava Stanković Đuričić;
* na član 67. koji je podneo narodni poslanik Filip Stojanović;
* na član 68. koji su zajedno podneli narodni poslanici Tatjana Macura, Vladimir Đurić, Aleksandar Stevanović i Nemanja Radojević;
* na član 72. koji je podneo narodni poslanik Dubravko Bojić;
* na član 80. koji je podnela narodni poslanik Vesna Nikolić Vukajlović;
* na član 84. koji je podnela narodni poslanik Ružica Nikolić;
* na član 91. sa ispravkom, koji je podneo narodni poslanik Zoran Despotović;
* na član 103. koji je podneo narodni poslanik Božidar Delić;
* na član 107. koji je podnela narodni poslanik Ružica Nikolić;
* na član 108. koji je podneo narodni poslanik Petar Jojić;
* na član 114. koji je podnela narodni poslanik Vjerica Radeta;
* na član 122. koji je podneo narodni poslanik Aleksandar Šešelj;
* na član 125. koji je podnela narodni poslanik Aleksandra Belačić;
* na član 126. koji je podneo narodni poslanik Miljan Damjanović;
* na član 127. koji je podneo narodni poslanik Sreto Perić;
* na član 128. koji je podneo narodni poslanik Nikola Savić;
* na član 137. koji je podneo narodni poslanik Tomislav Ljubenović.

III

 Odbor je, u skladu sa članom 157. stav 6. Poslovnika Narodne skupštine, podneo amandmane na član 5. stav 1. i član 37. stav 5. Predloga zakona.

AMANDMAN 1

U članu 5. stav 1. Predloga zakona, posle reči: „odbrambenih", dodaju se reči: „i bezbednosnih".

Obrazloženje

Naučni rad je slobodan i ne podleže nikakvim ograničenjima, osim onih koji proizilaze iz poštovanja standarda nauke i etičnosti u naučnom i istraživačkom radu, zaštite ljudskih prava, zaštite odbrambennh i bezbednosnih iiteresa, kao i zaštite životne sredine. Naučni rad podleže naučnoj kritici. Sloboda naučnog rada i stvaralaštva ogleda se u slobodi naučnog delovanja, slobodi izbora i razvoja naučnih metoda istraživanja i interpretacije, kao i poštovanja autorskih prava.

AMANDMAN II

U članu 37. stav 5. Predloga zakona, posle reči: "odbrane", dodaju se reči: "i unutrašnjih poslova".

U stavu 6. posle reči: "odbranu," dodaju se reči: "odnosno ministarstva nadležnog za unutrašnje poslove", posle reči: "odbrane", dodaju se reči: "i unutrašnjih poslova", a na kraju stava, posle reči: „za odbranu" dodaju se reči: "i unutrašnje poslove".

Obrazloženje

Institute koji obavljaju naučnoistraživačku delatnost za potrebe odbrane i unutrašnjih poslova osniva i ukida Vlada, u skladu sa uslovima utvrđenim ovim zakonom.

Vlada, na osnovu sporazumnog predloga Ministarstva i ministarstva nadležnog za odbranu, odnosno ministarstva nadležnog za unutrašnje poslove, bliže uređuje uslove i način ostvarivanja naučnoistraživačke delatnosti u oblasti odbrane i unutrašnjih poslova, kao i položaj istraživača, u pogledu osobenosti vezanih za ciljeve i prirodu istraživanja od značaja za odbranu i unutrašnje poslove.

 Predstavnik predlagača prihvatio je amandmane Odbora na član 5. stav 1. i član 37. stav 5. Predloga zakona.

Za izvestioca Odbora na sednici Narodne skupštine određen je Muamer Zukorlić, predsednik Odbora.

 Sednica je završena u 12,00 časova.

 SEKRETAR PREDSEDNIK

 Dragan Petković Muamer Zukorlić